정조 3년
己亥十二月二十六日辰時。上御誠正閣。吏兵房承旨與守令邊將初入仕入侍時。行都承旨鄭民始。左副承旨朴祐源。假注書姜彙鈺。記事官徐龍輔金載瓚。以次進伏訖。上曰。曾經侍從諸臣。先爲入侍。驪州牧使李鎭恒。進伏。上以職姓名下詢後。上曰。守令。幾次爲之。鎭恒曰。二次矣。上命退。永興府使李得臣。進伏。上以職姓名。下詢後。上曰。路遠矣。將往乎。得臣曰。將往矣。上曰。內行往乎。得臣曰。將毋將往矣。上曰。然則爾毋其喜之乎。得臣曰。喜不自勝矣。上曰。往懋哉。靑松府使李世奭。進伏。上以職姓名下詢後。上曰。外邑與承旨。何如。世奭曰。臣蒙不世之恩。感泣無地矣。上命退。寧越府使李正吾。進伏。上以職姓名下詢後。上曰。守令。幾次。正吾曰。三次矣。上命退。北靑府使李命俊。進伏。上以職姓名下詢後。仍命退。平山府使姜五成。進伏。上以職姓名下詢後。上曰。守令。幾次。五成曰。五次矣。上命退。碧潼郡守具純。進伏。上以職姓名下詢後。仍命退。上曰。屢次牧民之官。稍驟矣。中和府使金樂豐。進伏。上以職姓名下詢後。命奏履歷。樂豐曰。以武兼初仕。爲備邊郞訓鍊主簿都摠都事都摠經歷保寧縣監五衛將忠翊將營將渭原郡守禁軍將。今爲中和府使矣。上曰。外邑。皆瓜滿乎。樂豐曰。皆未瓜滿矣。上曰。緣何未瓜滿也。樂豐曰。保寧則居下等。渭原則遭母喪。故未得瓜滿矣。上曰。其時下等題目謂何。樂豐曰。邑子媒弊。闔境貽害矣。上曰。誰爲監司時事也。樂豐曰。宋載經爲監司時矣。上曰。題目中辭意。謂何事也。樂豐曰。未能詳知。上曰。渠之題目。渠豈可曰。不知。爾其全然不知乎。樂豐。屢次起伏。更不仰對。上曰。爾以末望爲之乎。樂豐曰。然矣。上曰。守令之任。可謂不輕而重矣。生民之休戚。係焉。又如邑子媒弊。則闔境亦將貽害。奈何。樂豐曰。小臣當竭力奉公矣。上曰。竭力當如之何。樂豐曰。黃口充丁白骨徵布之屬。詳察蠲除。遊衣遊食之民。盡爲査出。欲以充補焉。上曰。爲治之道。似不但止於斯事。假使專務於査出遊民。遊民之査出。亦難奈何。樂豐曰。有狀籍焉。上曰。若漏狀籍。奈何。樂豐曰。有面任焉。上曰。面任亦欺則奈何。樂豐。無以仰對。上曰。下詢題目之意。直曰不知。何也。其字意。亦竝不知乎。樂豐曰。邑字。郡邑之邑字也。子字。百姓之子字也。上曰。赤子視民之義則固有之也。百姓子字之字。亦有之乎。題目之義。爾旣不知。則勢將復蹈前轍。他小邑猶或。可也。此處則姑難委爾。爾其知而退去也。仍命書傳敎曰。中和府使金樂豐改差。口傳差出。出榻敎穩城府使李漸運。進伏。上以職姓名及履歷下詢後。仍命退。河東府使朴順陽進伏。上以職姓名及履歷下詢後。上曰。初守令乎。奏七事。順陽奏七事。上曰。爾須小心爲治。仍命退。价川郡守趙應鉉。進伏。上以職姓名及履歷下詢後。命奏七事。應鉉奏七事。上命退。陜川郡守李學源。進伏。上以職名下詢後。上曰。屢爲守令。故七事則不爲乎。仍命退。平海郡守李完基。進伏。上以職姓名下詢後。命奏七事。完基奏七事。上命退。新溪縣令鄭若淳。進伏。上以職姓名下詢後。命奏七事。若淳。奏七事。上曰。汝往懋哉。稷山縣監丁述祖。進伏。上以職姓名下詢後。命奏七事。述祖奏七事。上曰。何年。筮仕。述祖曰。乙未年。初入仕矣。上曰。與丁範祖。爲幾寸乎。述祖曰。爲六寸矣。上命退。聞慶縣監徐重修。進伏。上以職姓名下詢後。命奏七事。重修奏七事。上曰。與誰近乎。重修曰。古奉朝賀臣徐宗伋從孫矣。上命退。濟州判官黃麟采。進伏。上以職姓名下詢後。上曰。濟州路遠矣。爾欲入去乎。麟采曰。自國家所命。何處不可往乎。上曰。予雖落點。而程路甚遠。故憂其入去矣。鄕人故言辭頗直實矣。仍命退。龍官縣監金尙斗進伏。上以職姓名下詢後。命奏七事。尙斗奏七事。上曰。不有類於笏記乎。仍命退。上曰。狀貌好矣。泰仁縣監洪樂顯。進伏。上以職姓名下詢後。仍命退。石城縣監洪景仁。進伏。上以職姓名下詢後。上曰。初邑乎。奏七事。景仁奏七事。上曰。以末望爲之乎。景仁曰。然矣。上曰。汝往懋哉。陽城縣監趙景鎭。進伏。上以職姓名下詢後。命奏七事。景鎭奏七事。上命退。智禮縣監尹晦東。進伏。上以職姓名下詢後。命奏七事。晦東。奏七事。上曰。以末望爲之乎。晦東曰。然矣。上曰。汝往懋哉。楊口縣監尹㬘。進伏。上以職姓名下詢後。命奏七事。㬘。奏七事。上曰。此亦末望爲之乎。㬘曰。然矣。上曰。爾曾爲輪對官乎。㬘曰。然矣。上曰。汝往懋哉。上曰。金宇鎭爲吏曹正郞。於渠。何如。民始曰。於渠則便好矣。堤川縣監尹英喆。進伏。上以職姓名下詢後。命奏七事。英喆。奏七事。上命退。利城縣監金健修。進伏。上以職姓名下詢後。上曰。此邑於汝。何如。健修曰。天恩罔極矣。命奏七事。健修。奏七事。上命退。新寧縣監趙器鎭。進伏。上以職姓名下詢後。上曰。與誰近乎。器鎭曰。古大司諫臣趙景命之孫矣。命奏七事。器鎭。奏七事。上命退。丹城縣監申匡堯。進伏。上以職姓名下詢後。上曰。丹城程路。爲幾里乎。匡堯曰。八百八十里矣。上曰。於汝善爲之乎。匡堯曰。天恩。罔極矣。命奏七事。匡堯奏七事。上命退。漣川縣監朴道翔。進伏。上以職姓名下詢後。命奏七事。道翔。奏七事。上命退。魚川察訪朱萬离。進伏。上以職姓名下詢後。上曰。魚川。何如。萬离曰。好窠云矣。上命退。濟原察訪安策。進伏。上以職姓名下詢後。上曰。濟原。何如。民始曰。最下於三窠云矣。上命退。自如察訪鄭景祚。進伏。上以職姓名下詢後。上曰。誰族也。民始曰。鄭運維之至親也。上命退。栗峰察訪白師謹。進伏。上以職姓名下詢後。仍命退。三禮察訪金德允。進伏。上以職姓名下詢後。上曰。登科幾年。德允曰。三十年矣。上曰。何處人乎。德允曰。洪忠道木川人矣。上命退。平丘察訪宋日休。進伏。上以職姓名下詢後。上曰。誰族也。日休曰。近族無立朝人矣。上命退。景陽察訪劉度興。進伏。上以職姓名下詢後。上曰。爾緣何改名也。度興曰。與妻父同名。故改之矣。上曰。假托矣。雖曰。假托之言。初名果不好。其改則善改之矣。爾曾入翰圈乎。度興曰。未入矣。上曰。幾入翰圈也。其時翰圈。可謂不成說矣。民始曰。然矣。上命退。碧沙察訪金宗赫。進伏。上以職姓名下詢後。仍命退。輸城察訪金宗勳。進伏。上以職姓名下詢後。仍命退。上曰。今番政事。大體善爲之矣。民始曰。然矣。重林察訪辛弼垕。進伏。上以職姓名下詢後。仍命退。桃源察訪李海柱。進伏。上以職姓名下詢後。上曰。桃源遞付窠乎。海柱曰。小臣則非遞付之人矣。上曰。一名乎。海柱曰。然矣。上命退。敦寧主簿金載復。進伏。上曰。誰族也。載復曰。至親無立朝者矣。上曰。稍近者。第誰也。載復曰。與黃海監司金熤稍近矣。上命退。刑曹佐郞趙弘鎭。進伏。上以職姓名下詢後。上曰。誰爲近族也。弘鎭曰。與趙時俊爲五寸叔姪矣。上命退。北部都事鄭宗柱。進伏。上以職姓名下詢後。仍命退。司饔主簿趙鉉。進伏。上以職姓名下詢後。仍命退。掌樂主簿朴海壽。進伏。上以職姓名下詢後。上曰。與承旨爲近族乎。祐源曰。爲十八寸矣。上命退。禮賓主簿朴光晦進伏。上以職姓名下詢後。上曰。誰族也。光晦曰。無近族矣。上曰。全無乎。光晦曰。全無矣。上命退。典設別提沈綬之。進伏。上以職姓名下詢後。上曰。誰族也。綏之曰。與沈煥之爲四寸矣。上命退。典牲主簿李寅成。進伏。上以職姓名下詢後。上曰。親鞫時。爾或以律官進參乎。寅成曰。進參者數矣。上命退。引儀林希澤。進伏。上以職姓名下詢後。上曰。曾經察訪乎。希澤曰。曾爲利仁察訪矣。上曰。唱則善爲之乎。希澤曰。雖工矣。而何敢曰。善爲之乎。上命退。希澤趨出之際。行步極爲緩緩。少無踧踖之意。上曰。促爲行步。可也。汝與誰爲近族乎。希澤奏對糢糊。行步依前。上曰。以引儀而榻前行步。如是踞緩。極爲駭然。拿處之意。分付。可也。賤臣徑先趨出。直呼當直。使之聽傳敎之際。上命召入賤臣。還入進伏。上曰。爾何徑呼當直也。賤臣惶恐起伏。無以仰對。上命書傳敎曰。引儀林希澤拿處。出榻敎上曰。持此文跡。出分付。可也。賤臣承命趨出。分付當直。還入進伏。假監役李鼎模進伏。上以職姓名下詢後。命退。健元陵參奉沈公著。進伏。上以職姓名下詢後。命退。翼陵參奉李恒演。進伏。上以職姓名下詢後。命退。元陵參奉李廷書。進伏。上以職姓名下詢後。命退。懿陵參奉尹光柱。進伏。上以職姓名下詢後。命退。章陵參奉李晦彬。進伏。上以職姓名下詢後。命退。恭陵參奉李宜朝。進伏。上以職姓名下詢後。命退。昌陵參奉兪漢紀。進伏。上以職姓名下詢後。命退。泰陵參奉李秉淳。進伏。上以職姓名下詢後。仍命退。上曰。吏批入侍已畢乎。民始曰。已畢矣。上命兵批入侍。永宗僉使申㬚。進伏。上以職姓名及履歷下詢後。仍命退。白峙僉使咸允熙。進伏。上下詢職姓名後。命奏久勤。允熙曰。以駕前別抄久勤。爲白峙。而久勤則六年矣。上命退。上土僉使李夏疇。進伏。上以職姓名下詢後。上曰。年紀幾何。夏疇曰。七十三矣。上曰。都政。可謂公道矣。與誰近乎。夏疇曰。孝寧大君之後孫矣。上曰。兩班矣。命退。上曰。各以班次。使之次次入侍。神光僉使李瀁。進伏。上以職姓名下詢後。上曰。僉使之任。與外邑。何如。瀁曰。僉使則雖是客官。天恩罔極矣。上曰。神光。屬在何邑。瀁曰。屬在平安道江界地矣。上命退。文城僉使黃命聃。進伏。上以職姓名下詢後。命奏久勤。命聃曰。以御營廳別武士久勤。爲文城。而久勤則二十年矣。上命退。廣梁僉使禹敘疇。進伏。上以職姓名下詢後。命奏久勤。敘疇曰。以宿衛所敎鍊官。承傳爲廣梁矣。上命退。古城僉使李寅旭。進伏。上下詢職姓名後。命奏久勤。寅旭曰。以駕後久勤。爲古城。而久勤則七年矣。上命退。訓戎僉使金纘勳。進伏。上下詢職姓名後。命奏久勤。纘勳曰。以五衛將爲訓戎矣。上命退。西生僉使吳德謙。進伏。上以職姓名下詢後。命奏久勤。德謙曰。以內禁衛久勤。爲西生。而久勤則二十九年矣。上命退。仇寧萬戶李東雄。進伏。上以職姓名下詢後。命奏久勤。東雄曰。以西北別付料久勤。爲仇寧。而久勤則十二年矣。上命退。豐山萬戶崔道軾。進伏。上下詢職姓名後。命奏久勤。道軾曰。以西北別付料久勤。爲豐山。而久勤則九年矣。上命退。梨洞萬戶金命琚。進伏。上下詢職姓名後。命奏久勤。命琚曰。以陪持久勤。爲梨洞。而久勤則十六年矣。上命退。西平萬戶延德雨。進伏。上下詢職姓名後。命奏久勤。德雨曰。以守禦廳敎鍊官。承傳爲西平矣。上命退。上曰。事知則五軍門中當爲首矣。從浦萬戶禹拓夏。進伏。上以職姓名下詢後。命奏久勤。拓夏曰。以武兼宣傳官。爲從浦矣。上命退。蛇梁萬戶異景基。進伏。上下詢職姓名後。命奏久勤。景基曰。以宿衛敎鍊官。承傳爲蛇梁矣。上命退。助泥萬戶史廷煥。進伏。上下詢職姓名後。命奏久勤。廷煥曰。以宿衛所敎鍊官。承傳爲助泥矣。上命退。寅火萬戶韓大成。進伏。上以職姓名下詢後。命奏久勤。大成曰。以訓鍊院習讀久勤。爲寅火。而久勤則十一年矣。上命退。上曰。近年都政中。昨日都政最晩矣。守令邊將多窠及各歧仕滿應遷者最多。故似致日晩也。祐源曰。然矣。金甲萬戶金鼎瑞。進伏。上以職姓名下詢後。命奏久勤。鼎瑞曰。以羽林衛久勤。爲金甲。而久勤則三十年矣。上命退。長木浦別將鄭允大。進伏。上以職姓名下詢後。命奏久勤。允大曰。以羽林衛久勤。爲長木浦別將。而久勤則二十七年矣。上命退。南村別將楊信維。進伏。上下詢職姓名後。命奏久勤。信維曰。以右捕廳軍官久勤。爲南村。而久勤則十年矣。上命退。林土別將張祐軫。進伏。上以職姓名下詢後。命奏久勤。祐軫曰。以北漢哨官久勤。爲林土。而久勤則十五年矣。上命退。上曰。林土。何處。祐軫曰。屬在碧潼地矣。文殊山城別將韓光聖。進伏。上以職姓名下詢後。命奏久勤。光聖曰。以守禦廳敎鍊官久勤。爲文殊別將。而久勤則十二年矣。上命退。金烏山城別將李昌根。進伏。上以職姓名下詢後。命奏久勤。昌根曰。以去官主簿。爲金烏別將矣。上命退。黃龍別將金周瑞。進伏。上以職姓名下詢後。命奏久勤。周瑞曰。以禁衛營別武士久勤。爲黃龍別將。而久勤則十三年矣。上命退。浦項別將朴道彩。進伏。上下詢職姓名後。命奏久勤。道彩曰。以訓鍊都監別武士久勤。爲浦項別將。而久勤則二十三年矣。上命退。新門別將宣景發。進伏。上以職姓名下詢後。命奏久勤。景發曰。以內禁衛久勤。爲新門別將。而久勤則二十四年矣。上命退。守門將趙彦心。進伏。上以職姓名下詢後。命退。守門將崔慶祿。進伏。上以職姓名下詣後。命退。武兼崔益大。進伏。上以職姓名下詢後。上曰。登科幾年。益大曰。二十五年矣。上命退。武兼魚成鱗。進伏。上以職姓名下詢後。命退。部將鄭履顯。進伏。上以職姓名下詢後。上曰。何處人也。履顯曰。平安道鐵山人矣。上命退。部將安宅仁。進伏。上以職姓名下詢後。上曰。何處人也。宅仁曰。定山人也。上命退。部將金浩成。進伏。上以職姓名下詢後。命退。祐源啓曰。平安兵虞候申大偀。旣呈肅單之後。謂有身病。不爲入來。事甚未安。推考警責。何如。上曰。依爲之。出擧條上命退。諸臣以次退出。